《柬陈赞府孟云求灵寿杖》
明代·殷奎

长安倦客始南还，足茧那堪道路艰。暂借先生灵寿杖，明朝扶我过潼关。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。